钦定古今图书集成/明伦汇编/官常典/第103卷 > 《梁武帝诸子传论》同前
## 钦定古今图书集成/明伦汇编/官常典/第103卷 > 《梁武帝诸子传论》同前

“甚矣，谗佞之为巧也！”夫言附正直，迹在恭敬，悦目会
心，无施不可。至乃离父子，间兄弟，废楚嫡，疏汉嗣，可
为太息，良非一涂。以昭明之亲之贤，梁武之爱之信，
谤言一及，至死不能自明，况于下此者也！综处秦政
之疑，怀负尺之志，肆行狂悖，卒至奔亡。庐陵多才为累，雄心自立，未及骋暴，早没为幸。南康为政有方，居
丧以礼，惜乎早夭，不拯危季。邵陵少而险躁，人道顿
亡，晚致勤王，其殆优矣。武陵地居势胜，卒致倾覆，才
轻志大，能无及乎！